Rukkasjärvi

Rukkasjärvi on Pirkanmaalla Oriveden Lauttakulman lähellä sijaitseva järvi.

 Maantietoa 
Rukkasjärven pinta-ala on 17,7 hehtaaria, se on 1,1 kilometriä pitkä ja 250 metriä leveä. Se sijaitsee Siikanevan eteläpuolella kohoavalla mäkisellä järvialueella aivan Siikanevan etelään työntyvän kielekkeen vieressä. Se on kapea ja lounas-koillis-suuntainen järvi, jolla ei ole kartan mukaan saaria. Sen rantaviivan pituus on 2,7 kilometriä ja sen rannat ovat pääosin metsämaata ja hieman suomaata. Järvi on autio, mutta sen läheltä kulkee metsäautoteitä. Ne tulevat Kaanaan ja Hirsilän toisiinsa yhdistävältä yhdystieltä 14281.

 Vesistösuhteet 
Rukkasjärvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Kooninjoen valuma-alueeseen (35.745) se kuuluu. Järven vedenpinnan korkeus on 165,6 metriä mpy. Siihen on johdettu viisi pitempää metsäojaa, joista yksi on Löyttynlammen laskuoja. Järven laskuoja on koneellisesti kaivettu suo-ojien johto-oja, joka yhtyy suoalueella Rooppinojaan. Johto-oja toimii suojelualueen rajaojana.

 Historiaa 
Vuoden 1958 peruskartassa järvellä oli jo metsäojansa, mutta sen laskuoja oli luonaisen oloinen suo-oja, joka yhtyi Rooppiojaan. Vuoden 1975 kartassa tilanne oli Siikanevan suolla muuttunut. Suon eteläosa oli ojitettu tiheästi ja luontainen laskuoja oli kaivettu suoraksi ja toimi nyt sivuojien johto-ojana. Metsäautotiet tulivat alueelle vasta vuoden 1986 kartan jälkeen.

 Lähteet 

Luokka:Kooninjoen valuma-alue
Luokka:Oriveden järvet
Luokka:Botin luomat artikkelit
Luokka:Korkeusjärjestelmän muutoskohde